Harry Potter and the Prisoner of Azkaban (film)

***Harry Potter and the Prisoner of Azkaban*** je britansko-američki fantastični film iz 2004. godine kojega je režirao Alfonso Cuarón prema istoimenom romanu J. K. Rowling. Ovo je treći film iz serijala o Harryju Potteru čiji scenarij potpisuje Steve Kloves, a produkciju zajednički Chris Columbus, David Heyman i Mark Radcliffe. Film prikazuje Harryjevu treću godinu u Hogwartsu tijekom koje saznaje da je iz zatvora Azkaban pobjegao robijaš Sirius Black koji ga želi ubiti. Protagonista filma ponovo tumači Daniel Radcliffe, dok se u ulogama njegovih najboljih prijatelja, Rona Weasleyja i Hermione Granger, ponovno pojavljuju Rupert Grint i Emma Watson. Film je nastavak filma *[[Harry Potter and the Chamber of Secrets (2002)|Harry Potter and the Chamber of Secrets]]* te prethodnik filma *[[Harry Potter and the Goblet of Fire (2005)|Harry Potter and the Goblet of Fire]]*.

Film je s emitiranjem u britanskim kinima započeo 31. svibnja 2004., dok je u sjevernoameričkim kinima prikazivan od 4. lipnja 2004. godine kao prvi film iz serijala prikazivan u IMAX kinima i kao prvi film koji je koristio istoimenu tehnologiju. Također, ovo je posljednji film iz serijala koji je distribuiran i kao VHS. Među brojnim nagradama i nominacijama, film je nominiran i za dva Oscara u kategoriji najbolje originalne glazbe i najboljih vizualnih efekata. Iako je film zaradio preko $796 milijuna dolara, ostao ja zabiljžen kao film koji je, u cjelokupnom serijalu, najlošije prošao na box officeu.

## Sinopsis

Harry provodi treće ljeto kod Dursleyevih. Harry dobija mnoge rođendanske poklone, a i obavijest da može posjećivati Hogsmeade, selo pokraj Hogwartsa, pod uslovom da dobije odobrenje skrbnika, u ovom slučaju tete i tetka. U isto vrijeme dolazi u posjetu sestra Vernona Dursleya, teta Marga. koja mrzi Harryja i koja ne zna da je Harry čarobnjak. Pod uslovom da teta Marga ništa ne sazna, Harryju će biti dozvoljeno da posjećuje Hogsmeade. Ali, kada je teta Marga počela vrijeđati Harryjeve roditelje, on je napuše i pobjegne Moćnim autobusom u Zakutnu ulicu gdje provodi ostatak ljetovanja.

Tamo se susreće sa Corneliusom Fudgeom, ministrom magije koji mu kaže da ipak neće biti kažnjen. Harry saznaje da je iz čarobnjačkog zatvora, Azkabana, pobjegao jedan od najopasnijih pristaša Lorda Voldemorta, Sirius Black, koji je prije 12 godina jednom kletvom ubio 13-tero ljudi. Također saznaje da je Black pobjegao iz zatvora da pronađe njega, Harry Pottera.

U Zakutnoj ulici Harry se divi novoj metli Vatrenoj munji, Hermiona kupuje mačka Krivonju koji pokušava pojesti Ronovog, iznenada vrlo bolesnog, štakora Šugonju. U Hogwarts Expressu upoznaju profesora Remus Lupina. On otjera dementore, strašna bića koja isisavaju sve dobro iz čovjeka, ujedno i čuvare Azkabana, koji u vozu traže Sirius Blacka. Harry se onesvjestio kada su mu prišli dementori.

U Hogwartsu Harry i Ron dobijaju dva nova predmeta: Proricanje sudbine koji im predaje profesorica Sybill Trelawney, starica bez dara za proricanje koja na svakom času predviđa Harryju smrt i Skrb za magična stvorenja koji im predaje Hagrid, na čijem prvom času Malfoy biva povrijeđen od hipogrifa Kljunoslava. Kljunoslava osude na smrtnu kaznu, ali ga Harry, Ron i Hermiona spase. Lupin im predaje Obranu od mračnih sila i on im je najbolji predavač ikad. On nauči Harryja kako da se odbrani od dementora koji kontrolišu dvorac. Hermiona je uzela još 5 predemeta i ima nemoguć raspored.

Harry od Freda i Georga Weasley dobija Mapu za haranje na kojoj je nacrtana mapa Hogwartsa sa tajnim hodnicima i svim ljudima koji se trenutno kreću po dvorcu. Pomoću te mape Harry odlazi u Hogsmeade. Tamo saznaje da je Sirius Black bio najbolji prijatelj njegovih roditelja i da ih je prodao Voldemortu. Također je ubio malog Pettigrewa koji ga je pokušao preduhitriti.

Na kraju godine, profesorica Trelawney izrekne pravo proročanstvo, da će se Voldemort ponovo izdići uz pomoć svog vjernog sluge. Isti taj dan Harry, Ron i Hermiona se susreću sa Siriusom Blackom i Remeusom Lupinom, koji su stari prijatelji. Oni su zajedno sa Harryjevim ocem i malim Pettigrewom napravili Mapu za haranje kad su još bili u školi. Lupin je vukodlak, a ostala trojica su animagusi (mogu se pretvoriti u životinje). James Potter je parožak, Sirius Black pas (cijelo vrijeme je bio u dosluhu sa krivonjom), a Pettigrew štakor. Harry saznaje da je Pettigrew je živ i da je on ustvari Šugonja. Također, on je taj koji je izdao njegove roditelje i ubio 13-tero ljudi. Sirius je Harryju kum. Iste noći, Lupin se preobrazi u vukodlaka, a Pettigrew pobjegne. Severus Snape isporuči Siriusa dementorima. Pomoću Hermioninog vremokreta (stvarčice koja vrača vrijeme unatrag i pomoću koje je ona stizala na sva svoja predavanja) Harry i Hermiona vrate vrijeme unazad, te spase Siriusa koji pobjegne na Kljunoslavu. Harry pobjeđuje u okrašju sa dementorima i uspjeva pobjeći. On se na kraju godine vrača u Kalinin prilaz.

## Glumačka postava
* Daniel Radcliffe kao Harry Potter, protagonist filma.
* Rupert Grint kao Ron Weasley, Harryjev najbolji prijatelj.
* Emma Watson kao Hermione Granger, Harryjeva najbolja prijateljica.
* Robbie Coltrane kao Rubeus Hagrid, čuvar ključeva u Hogwarstu i novi profesor Skrbi za magična stvorenja.
* Warwick Davis kao Filius Flitwick, profesor Čarolija u Hogwarstu.
* Tom Felton kao Draco Malfoy, Harryjev rival.
* Michael Gambon kao Albus Dumbledore, ravnatelj Hogwarsta. Gambon je preuzeo ulogu nakon što je Richard Harris, koji je glumio Dumbledorea u prva va filma, umro 25. listopada 2002. Unatoč svojoj bolesti, Harris je čvrsto odlučio odglumiti Dumbledorea te je rekao Davidu Heymanu, kada je ovaj bio u posjeti, da ne traži drugog glumca. Četiri mjeseca nakon Harrisove smrti, Cuarón je odabrao Gambona kao zamjenu. Gambon se nije želio opterećivati imitiranjem Harrisovog Dumbledora, već je liku udahnuo vlastiti karakter, dodavši i blagi irski naglasak, uz to što je sve scene snimio u samo tri tjedna. Postojale su glasine kako je uloga ponuđena Sir Ianu McKellenu, ali kada su upitali samoga glumca, ovaj je negirao glasine rekavši kako je već glumio sličnog lika, po imenu Gandalf, u trilogiji *[[Lord of the Rings]]*. Takošer je dodao kako bi bilo nezahvalno preuzeti Harrisovu ulogu, s obzirom da je pokojni glumac McKellena nazvao "stravičnim glumcem". Harrisova obitelj je izrazila želju da Harrisov bliski prijatelj, Peter O'Toole, preuzme ulogu.
* Richard Griffiths kao Vernon Dursley, Harryjev tetak, bezjak.
* Robert Hardy kao Cornelius Fudge, Ministar magije.
* Lee Ingleby kao Stan Shunpike, bivši Smtronoša i kondukter u Moćnom autobusu.
* Gary Oldman kao Sirius Black, bjegunac iz Azkabana i Harryjev kum. Oldman je prihvatio ulogu jer mu je bio potreban novac, s obzirom da nekoliko godina nije snimao nikakav veći uradak, želeći provesti vremena sa svojom djecom. Inspiracija mu je bio Cuarón, kojega je opisao kao čovjeka punog "takvog entuzijazma i radosti za životom," a Siriusa je usporedio s Johnom Lennonom. Bio je "iznenađen koliko je bilo teško odglumiti tu ulogu", usporedivđi ju sa šekspirijanskim dijalogom. Oldman je predložio Siriusovu frizuru, dok je Cuarón dizajnirao tetovaže. Oldman je pročitao prvu knjigu, a djeca su mu bila veliki obožavatelji. Ova uloga je od Oldmana učinila heroja u očima njegove djece i njihovih školskih prijatelja.
* James Phelps i Oliver Phelps kao Fred i George Weasley, Ronova braća blizanci.
* Alan Rickman kao Severus Snape, profesor Napitaka u Hogwartsu.
* Fiona Shaw kao Petunia Dursley, Harryjeva teta, bezjakinja.
* Maggie Smith kao Minerva McGonagall, profesorica Preobrazbe u Hogwartsu.
* Timothy Spall kao Peter Pettigrew, prijatelj Harryjevih roditelja kojega je navodno ubio Sirius Black.

* David Thewlis kao Remus Lupin, novi profesor Obrane od mračnih sila. Thewlis, koji je pokušao dobiti ulogu profesora Quirrella u prvom nastavku, bio je Cuarónov prvi izbor za ulogu Lupina. Ulogu je prihvatio na savjet Iana Harta, Quirrella iz prvog filma, koji mu je rekao da je Lupin "najbolji dio knjige." Cuarón je Thewlisu rekao kako je mislio da je Lupin homoseksualac i kako ga zamišlja kao "gay narkića", no to se pokazalo netočnim. Thewlis je pogledao prva dva filma, ali je pročitao samo prvu knjigu, iako je nakon prihvaćanja uloge pročitao i treću. Bio je uzbuđen zbog snimanja filma za djecu te je uživao u cjelokupnom snimanju.
* Emma Thompson kao Sybill Trelawney, nesposobna profesorica Proricanja sudbine u Hogwartsu.
* Julie Walters kao Molly Weasley, Ronova majka.
* Mark Williams kao Arthur Weasley, Ronov otac.
* Bonnie Wright kao Ginny Weasley, Ronova sestra.

## Nagrade
*Harry Potter and the Prisoner of Azkaban* je dobio dvije nominacije na 77. dodjeli nagrade Oscar, održane 2005. godine.
* **[[Oscar za najbolju originalnu glazbu]]** – John Williams
* **[[Oscar za najbolje vizualne efekte]]**

Film se također pojavio na 471. mjestu ''Empireove'' liste 500 najboljih filmova svih vremena iz 2008. IGN je film *Prisoner of Azkaban* označio kao 5. najbolji film fantastike. Kao dodatak, Moviefone je film proglasio 10. najboljim u tom desetljeću. Tijekom 2011., film je proglašen najboljim filmom desetljeća na dodjeli First Light Awards od strane djece u dobi od 5 do 15 godina.

;American Film Institute - liste na kojima se našao film
* AFI's 100 Years...100 Movies (10. obljetnica) - Nominiran
* AFI's 10 Top 10 - Nominirani film fantastike

## Izvori